section_heading: Papina smrt
paragraph_text: Papa je duže bolovao od bubrežnih kamenaca, a potkraj života mučile su ga želučane tegobe i dijareja. Naposljetku, sredinom lipnja 1622. godine, papa je legao u krevet i više se nije ustajao. Umro je u Kvirinalskoj palači 8. srpnja 1622. godine i pokopan u isusovačkoj crkvi Svetog Ignacija u Rimu. Iako je na stolici svetog Petra bio samo dvadeset devet mjeseci, te unatoč svojoj bolesti, papa Grgur XV. je bio obljubljen zbog svog dobrog karaktera i života kakvog je vodio. Sve to potvrđuje i natpis na njegovom nadgrobnom spomeniku: „Svaki mjesec njegova pontifikata vrijedio pet godina“.